****

**REPUBLIKA HRVATSKA**

**OPĆINSKO DRŽAVNO ODVJETNIŠTVO**

**U Š I B E N I K U**

Šibenik, Stjepana Raduća 81

Broj: P-10/2023

Šibenik, 29. rujna 2023.

MB/MB

Na temelju članka 10. I 11. Uredbe o raspisivanju i provedbi javnog natječaja i internog oglasa u državnoj službi (Narodne novine broj 78/17, 89/19, dalje: Uredba) te objavljenog oglasa dana 13. rujna 2023. u Narodnim novinama broj 106/2023 za prijam u državnu službu na neodređeno vrijeme u Općinsko državno dvjetništvo u Šibeniku na radno mjesto namještenika III. Vrste vozač-dostavljač – 1 izvršitelj/ica, oglašava se sljedeća

OBAVIJEST KANDIDATIMA

I.Testiranje kandidata koji su podnijeli pravodobne i potpune prijave te ispunjavaju formalne uvjete održat će se

u Općinskom državnom odvjetništvu u Šibeniku,Stjepana Radića 81

dana 12 . listopada 2023. s početkom u 08,00 sati

II.Testiranju mogu pristupiti samo osobe koje se imaju smatrati kandidatima sukladno članku 10. Uredbe.

III. Testiranju mogu pristupiti oni kandidati koji pravovremeno dođu u zakazan dan i vrijeme iz točke I. ove obavijesti te dokažu svoj identitet važećom identifikacijskom ispravom.

IV. Sadržaj i način testiranja kandidata za radno mjesto namještenika III. Vrste vozač-dostavljač – 1 izvršitelj/ica objavljeni su na web stranici Državnog odvjetništva Republike Hrvatske [www.dorh.hr](http://www.dorh.hr) istovremeno s objavom oglasa.

V. Kandidat če pristupiti provjeri sposobnosti i vještina kandidata u upravljanju vozilom B kategorije i razgovoru Komisije s kandidatima(intervjuu).

VI. Nakon provjere sposobnosti i vještina kandidata u upravljanju vozilom B kategorije, na razgovor (intervju) s Komisijom pristupit će oni kandidati koji su zadovoljili na provjeri sposobnosti i vještina u upravljanju vozilom B kategorije, a sve sukladno članku 13. Uredbe.

VII. Kandidat koji nije pristupio testiranju više se ne smatra kandidatom u postupku.

VIII. Nakon provedenog testiranja Komisija će utvrditi rang listu prema ukupnm broju ostvarenih bodova te će izraditi Izvješće općinskom državnom odvjetniku i sukladno utvrđenim rezultatima predložiti kandidata za prijam u službu.

IX. Izabranom kandidatu/kandidatkinji dostavlja se obavijest o izboru radi dostave uvjerenja o zdravstvenoj sposobnosti za obavljanje poslova radnog mjesta, uvjerenja nadležnog suda da se protiv njega ne vodi kazneni postupak i izvornika isprava dostavljenih uz prijavu.

X. Za najboljeg kandidata/kinju Općinsko državno odvjetništvo u Šibeniku, sukladno odredbi članka 122. Stavak 3. Zakona o državnom odvjetništvu (Narodne novine broj 67/18. I 21/22), podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji.

XI. Nakon dostave navedenih uvjerenja te rezultata provjere, čelnik tijela donosi rješenje o prijmu u državnu službu na neodređeno vrijeme izabranog kandidata/kandidatkinje, koje se dostavlja kandidatima javnom objavom na web stranici Ministarstva pravosuđa i uprave Republike Hrvatske i web stranici Državnog odvjetništva Republike Hrvatske. Dostava rješenja kandidatima smatra se obavljenom istekom osmog dana od dana objave na web stranici Ministarstva uprave Republike Hrvatske.

Općinsko državno odvjetništvo u Šibeniku

Komisija za provedbu javnog natječaja